ພວກຝ່າຍຄ້ານຊີເຣຍ ປະຊຸມກັນທີ່ເຕີກກີ (ເບິ່ງວີດີໂອ)
ພວກຜູ້ນຳຝ່າຍຄ້ານຊີເຣຍ ຈຳນວນຫຼາຍຮ້ອຍຄົນ ປະຊຸມກັນທີ່ນະຄອນອິສຕັນບູລ ປະເທດເຕີກກີ
ພວກຝ່າຍຄ້ານຂອງຊີເຣຍຫຼາຍຮ້ອຍຄົນພວມທຳການເຈລະຈາທີ່ປະເທດເຕີກກີໃນວັນເສົາ ມື້ນີ້ ເພື່ອຫາລືກ່ຽວກັບແຜນການຂັບໄລ່ປະທານາທິບໍດີຊີເຣຍ ທ່ານ Bashar al-Assad ອອກຈາກອຳນາດ ພວກຝ່າຍຄ້ານຂອງຊີເຣຍປະມານ 350 ຄົນໄດ້ໄປຮ່ວມກອງປະຊຸມຊ່ອຍເຫຼືອໃຫ້ພົ້ນໄພ ແຫ່ງຊາດທີ່ນະຄອນອິສຕັນບູລ ບັນດາສະມາຊິກຝ່າຍຄ້ານກ່າວວ່າ ການພົບປະໃນທຳ ນອງດຽວກັນນີ້ທີ່ວາງແຜນຈະຈັດຂຶ້ນຢູ່ນະຄອນຫຼວງ Damascus ໄດ້ຖືກຍົກເລີກຍ້ອນ ການປາບປາມຢ່າງນອງເລືອດຂອງລັດຖະບານຕໍ່ພວກປະທ້ວງໃນມື້ກ່ອນ ກຳລັງຮັກຄວາມສະຫງົບຂອງຊີເຣຍໄດ້ຍິງປືນເຂົ້າໃສ່ພວກປະທ້ວງໃນການໂຮມຊຸມນຸມຕໍ່ ຕ້ານລັດຖະບານທີ່ໃຫຍ່ທີ່ສຸດຈຳນວນນຶ່ງເທົ່າທີ່ເຄີຍມີມາໃນມື້ວັນສຸກວານນີ້ ເຮັດໃຫ້ມີຜູ້ ເສຍຊີວິດຢ່າງນ້ອຍ 32 ຄົນ ມີບໍ່ຕໍ່າກວ່າ 23 ຄົນເສຍຊີວິດຢູ່ທີ່ນະຄອນຫຼວງ Damascus ແລະໃນເຂດ ຊານເມືອງ ນອກນັ້ນແລ້ວ ກຳລັງຮັກສາຄວາມສະຫງົບຂອງຊີເຣຍ ຍັງໄດ້ຍິງພວກປະທ້ວງຈຳນວນນຶ່ງ ເສຍຊີວິດທີ່ເມືອງ Daraa ໃນພາກໃຕ້ຂອງປະເທດ ເມືອງ Hama ໃນພາກກາງແລະທີ່ ແຂວງ Idlib ໃນພາກຕາເວັນຕົກສຽງເໜືອ ພວກປະທ້ວງຈຳນວນຫຼາຍສິບພັນຄົນໄດ້ພາກັນໂຮມຊຸມຢູ່ໃນທົ່ວປະເທດ ຈຳນວນນຶ່ງໄດ້ ພາກັນໂບກທຸງຊາດຊີເຣຍຜືນໃຫຍ່ໆແລະຮ້ອງຄຳຂວັນຕໍ່ຕ້ານລັດຖະບານ ພວກທີ່ເຫັນເຫດການແລະພວກນັກເຄື່ອນໄຫວເວົ້າວ່າ ຕຳຫຼວດໄດ້ຮັບມືດ້ວຍການຍິງລູກ ປືນແທ້ແລະລະເບີດນໍ້າຕາເຂົ້າໃສ່ພວກໂຮມຊຸມນຸມປະທ້ວງຢູ່ໃນບາງແຫ່ງໃນມື້ວັນສຸກວານ ນີ້ຊຶ່ງເປັນການສືບຕໍ່ປາບປາມພວກປະທ້ວງຢ່າງບໍ່ລົດລະຂອງລັດຖະບານ